Horni Wunjow

Horni Wunjow (prjedy tež Hunjow;  Oberuhna) je hornjołužiska wjeska , kotraž słuša wot lěta 1999 k Budyšinej.

 Geografija 
mini|left|Burski dom w Hornim Wunjowje
Wjes leži mjez Bolborcami a Smochćicami sewjerozapadnje Budyskeho centruma. K měšćanskemu dźělej słušeše hač do lěta 2020 tež susodne sydlišćo Delni Wunjow, kotrež twori wot toho časa znowa same měšćanski dźěl.

 Ležownostne mjena 
Michał Rostok naliči 1887 slědowace serbske ležownostne mjena: Połlejna, Haj, Chrósty, Klony, Parla (hora), Wosyčki, Kapalcy, Haty.Michał Rostok: Ležownostne mjena. W: ČMS 40 (1887), str. 3–50, tu str. 13 (digitalizat).

 Stawizny 
Prěnje historiske naspomnjenje kulowca jako knježe sydło Unaw pochadźa z lěta 1359. W zažnym 16. lětstotku słušeše Wunjow k wobsydstwu Miłkečanskeho ryćerkubła, w lěće 1580 wobsteješe pak zaso swójske kubło, kotrež měješe ležownostne knjejstwo w Hornim Wunjowje, nic pak w Delnim. Podźěl wjeski słušeše tež k Bolborčanskemu kubłu. Delni Wunjow wosta hač do 19. lětstotka pod Miłkečanskim knjejstwom.

Po Mukowej statistisce měješe Horni Wunjow we 1880tych lětach 97 wobydlerjow, z nich 93 Serbow (96 %) a štyrjoch Němcow., bjez Delnjeho Wunjowa W lěće 1925 běchu mjez 150 wobydlerjemi Hornjeho Wunjowa 126 ewangelskich (84 %) a 24 katolskich. Ewangelscy wobydlerjo słušeja k Hodźijskej wosadźe.

 Wosobiny 
 Korla Wyrgač (1883–1956) – farar a redaktor časopisa Pomhaj Bóh; narodźeny we Wunjowje

 Hlej tež 
 Kulturne pomniki w Hornim Wunjowje

mini|center|upright=1.7|Powětrowy wobraz ze zapada

 Literatura 


 Žórła 

 Wotkaz 

Kategorija:Sydlišćo w Hornjej Łužicy
Kategorija:Měšćanski dźěl Budyšina
Kategorija:Sydlišćo w Budyskim wokrjesu
Kategorija:Sydlišćo w serbskim sydlenskim rumje
Kategorija:Prěnje naspomnjenje 1359
Kategorija:Něhdyša gmejna (Wokrjes Budyšin)
Kategorija:Rozpušćenje gmejny 1936